《驻小阳河匝尔作》
清代·国柱

千林落叶镇萧骚，万里秋原肃旆旄。望月有怀弹豹弁，缀衣无线织驼毛。

双鱼梦冷书全隔，四海囊空气更豪。闻说前军犹较战，一挥何日奋铅刀。

作者简介：（?—1767）清满洲镶黄旗人，博尔济吉特氏。乾隆间以前锋侍卫，从攻大金川、准噶尔及南疆叶尔羌、喀什噶尔。后官楚雄镇总兵，从攻缅甸，死于军中。